**Čabelkovci za zdravý životný štýl**

Stredná odborná škola Jozefa Čabelku Holíč nadviazala spoluprácu s Občianskym združením Rodina a spoločnosť. Projekt bol zameraný na podporu zdravého životného štýlu prostredníctvom série prednášok a prezentácie divadelného predstavenia. Cieľovou skupinou boli žiaci prvého stupňa základných škôl v mestách Gbely, Petrova Ves, Skalica a Holíč. Študentky tretieho a prvého ročníka odborov sociálno-výchovný pracovník a učiteľstvo pre materské školy a vychovávateľstvo si pripravili rozprávku *„Ako Jožko Pletko nepoplietol všetko“.* Autorkou scenára je Klára Madunická a básne napísala Dominika Hladíková.

Mgr. Igor Černin, Mgr. Lenka Suchá